CELEX: 
Language: el
Date: 1987-03-10 00:00:00
Title: Κανονισμός (ΕΟΚ) αριθ. 686/87 του Συμβουλίου της 9ης Μαρτίου 1987 για τη σύναψη της συμφωνίας, υπό μορφή ανταλλαγής επιστολών, μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας της Ρουμανίας για την τροποποίηση του παραρτήματος ΙΙ του πρωτοκόλλου της συμφωνίας περί του εμπορίου βιομηχανικών προϊόντων #Συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Σοσισλιστικής Δημοκρατίας της Ρουμανίας για την τροποποίηση του παραρτήματος ΙΙ του πρωτοκόλλου της συμφωνίας περί του εμπορίου βιομηχανικών προϊόντων

Avis juridique important

|

31987R0686

Κανονισμός (ΕΟΚ) αριθ. 686/87 του Συμβουλίου της 9ης Μαρτίου 1987 για τη σύναψη της συμφωνίας, υπό μορφή ανταλλαγής επιστολών, μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας της Ρουμανίας για την τροποποίηση του παραρτήματος ΙΙ του πρωτοκόλλου της συμφωνίας περί του εμπορίου βιομηχανικών προϊόντων  

Επίσημη Εφημερίδα αριθ. L 065 της 10/03/1987 σ. 0009 - 0009

***** ΚΑΝΟΝΙΣΜΟΣ (ΕΟΚ) αριθ. 686/87 ΤΟΥ ΣΥΜΒΟΥΛΙΟΥ  της 9ης Μαρτίου 1987  για τη σύναψη της συμφωνίας, υπό μορφή ανταλλαγής επιστολών, μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας της Ρουμανίας για την τροποποίηση του παραρτήματος ΙΙ του πρωτοκόλλου της συμφωνίας περί του εμπορίου βιομηχανικών προϊόντων  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι η Μεικτή Επιτροπή που έχει συσταθεί με τη συμφωνία μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας της Ρουμανίας της 28ης Ιουλίου 1980 (1) συνεδρίασε στο Βουκουρέστι από τις 28 μέχρι τις 30 Νοεμβρίου 1986 και ότι, μετά το πέρας των εργασιών της, πρότεινε, μεταξύ άλλων, την αύξηση ορισμένων ποσοτήτων που αναφέρονται στο παράρτημα ΙΙ του πρωτοκόλλου σχετικά με την εφαρμογή του άρθρου 4 της συμφωνίας μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας της Ρουμανίας περί του εμπορίου βιομηχανικών προϊόντων (2)·  ότι το εν λόγω πρωτόκολλο προβλέπει ότι για τις τροποποιήσεις των παραρτημάτων του, που προτείνει η Μεικτή Επιτροπή, ανταλλάσσονται επιστολές μεταξύ των δύο μερών·  ότι, ύστερα από εξέταση των διαφόρων πλευρών των μέτρων που προτείνονται από τη Μεικτή Επιτροπή, πρέπει να δοθεί σχετική συνέχεια, λαμβάνοντας ιδίως υπόψη τις σχετικές διατάξεις της συμφωνίας περί του εμπορίου βιομηχανικών προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας της Ρουμανίας για την τροποποίηση του παραρτήματος ΙΙ του πρωτοκόλλου της συμφωνίας περί του εμπορίου βιομηχανικών προϊόντων εγκρίνεται εξ ονόματος της Κοινότητας.  Το κείμενο της συμφωνίας επισυνάπτεται στον παρόντα κανονισμό.  Άρθρο 2  Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα.  Άρθρο 3  Οι τροποποιήσεις που αναφέρονται στο άρθρο 1 εφαρμόζονται από την την 1η Ιανουαρίου 1987.  Άρθρο 4  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 9 Μαρτίου 1987.  Για το Συμβούλιο  Ο Πρόεδρος  M. EYSKENS  (1) ΕΕ αριθ. L 352 της 29. 12. 1980, σ. 2.  (2) ΕΕ αριθ. L 352 της 29. 12. 1980, σ. 5.